**SPURNINGAR & SVAR**

**Viðvíkjandi veiting av Nýggjari heimasíðuskipan til Havstovuna – útboðsnummar 10395**

Spurningar og svar nr. 1, 2 og 3 av 3 dagfest 9. januar 2023

|  |  |  |
| --- | --- | --- |
| **Nr.** | **Spurningar** | **Svar** |
| **1** | Migrering av dáta er ikki nevnt í tilboðstilfarinum. Ynskja tit at veitari bjóðar uppá migrering av dáta, ella ynskja tit at gera hetta sjálvi?Um tit ynskja at undirveitari migrerar dáta, t.v.s setur nýggju síðuna upp, hava tit greitt yvirlit yvir hvør síða á verandi [hav.fo](http://hav.fo) er hvør síða á nýggju [hav.fo](http://hav.fo)? Spyrji tí eg síggji at bygnaðardiagrammið ikki samsvarar 1 til 1 við verandi síðu. Støddin á hesi uppgávu er tískil ógreið | Nei, vit ynskja ikki migrering av data, undantikið til at flyta tíðindini á verandi heimasíðu til ta nýggju, um til ber at fáa ein góðan prís fyri hetta. |
| **2** | Skabilónir til tíðindabrøv. Er tað ynskiligt at tíðindabrøv skulu sendast út beinleiðis frá [hav.fo](http://hav.fo) heimasíðuni? Kunnu tit greiða eitt sindur frá krøvum til hetta? Eg forstilla mær at mann kanska ætlar at mann sum brúkari kann velja um tíðindastubbar skulu leggjast út á heimasíðuna, ella eisini sendast út sum tíðindarbræv. | Vit ynskja at tilboðið umfatar eitt tíðindamondul við tíðindabrævi, sum kann sendast frá síðuni. Tað eru tíðindi, sum Havstovan velur at senda út frá heimasíðuni, sum skulu kunna sendast. Vit ynskja, at brúkarar av heimasíðuni skulu kunna tekna seg til at halda tíðindabrævið. Eingin “flokking av undirevnum” er neyðug, t.v.s., at tá man teknar seg til at halda tíðindabrævið, og so fær man øll. |
| **3** | Ynskiligt er at síðan kann goyma bókamerkir. Kunnu tit greiða eitt sindur meira frá um hvat tit ynskja við hesum? Hvat er eitt bókamerki, hvat kann goymast sum eitt bókamerki og hvat kann ikki. (Hvør er grundin til at brúkarin ikki bara brúkar bókamerkir í kagaranum). | Hugsanin er, at regluligir brúkarar av heimasíðuni kunnu frámerkja (bókamerkja) tey støð á heimasíðuni, sum tey oftast venda aftur til. Víst verður til heimasíðuna [www.lógir.fo](http://www.lógir.fo) har til ber at frámerkja (bókamerkja) sær lógir, man ofta vendir aftur til. Vit halda, at hetta gevur brúkara betri uppliving enn at brúka bókamerki í kaganum.  |
| **4** | Eru nøkur krøv til veitaran? Stødd av fyritøku, aldur av fyritøku, v.m? | Í útbjóðingartilfarinum eru ikki krøv sett til stødd, aldur v.m. av fyritøku, men hinvegin, at fyritøkan er før fyri at veita tænastur samsvarandi kravfestingini. Mett verður, at tað krevur, at fyritøkan hevur ávísa stødd.Um so er, at fleiri fyritøkur bjóða seg fram at gera heimasíðuna er sannlíkt, at tað verður tikið við í metingargrundarlagið, at fyritøkan hevur tilsvarandi royndir við at veita heimasíðuskipanir.  |
| **5** | Vil hetta siga at Havstovan skal hava brúksrætt til heimasíðuna, ella skal Havstovan eiga sjálva keldukotuna ? | Hetta vil siga at Havstovan skal hava brúksrætt til heimasíðuna og hava møguleika at gera ad-on skipanir til hana um neyðugt. |
| **6** | Er nakað serligt CMS  tit hugsa um her ? | Nei, tað er tað ikki |
| **7** | Skal CMS skipan verða ein Open Source CMS skipan ?  | Ja  |
| **8** | Nær skal heimasíðan verða liðug og takast í brúk ? | Ætlanin er at heimasíðan skal verða liðug og takast í brúk, fyrst í komandi árið tvs 2024. |
| **9** | Á punkt 2.4 verður nevnt ’Bókamerki’. Kunnu tit vísa til eina heimasíðu/dømi, har hetta verður nýtt? So vita vit júst hvat talan er um. | Sí svar uppá sp. 3 |
| **10** | Tað er nógv innihald á verðandi heimasíðuni hjá hav.fo. Ynskir man, at tilboðið eisini umfatar arbeiði at flyta dáturnar/innihaldið yvir á nýggju síðuna (migrering) ella skal alt innihald leggjast inn av nýggjum av Havstovuni? | Sí svar uppá sp. 1 |